# ***F R AN C H I S I N G - S O P I M U S (neutraali)***

Sopimuspohja tehty neutraalista näkökulmasta tilanteeseen, jossa yrityksellä on toimiva brändi, jota se pyrkii hyödyntämään ja monistamaan franchising-mallilla halukkaiden yrittäjien kanssa. Tässä sopimuspohjassa sopimuksen pääteksti on verraten lyhyt ja varsinainen liiketoimintakonsepti ohjeistuksineen tulee määritellä yksityiskohtaisesti päämiehen erillisessä käsikirjassa/manuaalissa.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskohdan muuttaminen yleensä vaikuttaa myös sopimuksen muihin lausekkeisiin ja lisämuutokset ovat tällöin tarpeen.

HUOM.! Tämä sopimuspohja ei sovellu käytettäväksi käytännön tilanteisiin ilman sopimusjuridisen asiantuntijan tarkistusta ja korjauksia.

 *Draft 0.1 - \_\_.\_\_.20\_\_*

# **F R AN C H I S I N G - S O P I M U S**

# **Sopijaosapuolet**

Tämän sopimuksen sopijapuolina ovat

FRANCHISOR Oy, Pääkatu 1 A, 00000 Helsinki, (jäljempänä ”FRANCHISOR ” tai sopijapuoli) ja

Yritys Oy, Sivukatu 1 A, 00000 Helsinki, (jäljempänä ”Yrittäjä” tai sopijapuoli).

2. Sopimuksen tausta ja FRANCHISORin immateriaalioikeudet

FRANCHISOR toimii ICT-alalla *[XYZ-ohjelmistopalvelutuotteiden kehittäjänä ja koulutus- ja konsultointiorganisaationa]*.

FRANCHISORilla on laajat ja kaupallisesti arvokkaat immateriaalioikeudet liiketoimintaansa liittyen. FRANCHISOR mm. omistaa tekijänoikeuden Manuaali-dokumenttiin, jossa kuvataan yksityiskohtaisesti FRANCHISORin liiketoimintakonsepti (jäljempänä ”Manuaali”). Lisäksi FRANCHISOR omistaa tavaramerkin Arvobrändi [Rek.nro. 0123456] (jäljempänä ”Tavaramerkki”) ja domain-nimen www.huippuarvobrändi.fi (jäljempänä ”Domain-nimi”). FRANCHISORin immateriaalioikeudet on yksilöity tarkemmin tämän sopimuksen liitteessä 1.

FRANCHISOR on kehittänyt liiketoimintakonseptiaan siten, että FRANCHISORin kanssa sopimuksen solmivat yritykset voivat hyödyntää kaupallisesti FRANCHISORin palvelutuotteita franchising-mallilla.

3. Sopimuksen tarkoitus

Tällä sopimuksella FRANCHISOR antaa Yrittäjälle maksullisen, määräaikaisen ja maailmanlaajuisen kaupallisen käyttöoikeuden FRANCHISORin immateriaalioikeuksiin, joita Yrittäjä voi hyödyntää franchising-mallilla omassa itsenäisessä osakeyhtiössään Manuaalissa määritellyllä tavalla ja tässä sopimuksessa alla mainituilla ehdoilla.

Yrittäjän käyttöoikeus FRANCHISORin immateriaalioikeuksiin ei ole yksinoikeus ja FRANCHISOR voi edelleen itse vapaasti käyttää immateriaalioikeuksiaan ja antaa myös ilman rajoituksia kolmansille osapuolille käyttöoikeuksia immateriaalioikeuksiinsa FRANCHISORin määrittelemillä ehdoilla.

4. Franchising-toiminnan käynnistäminen

 Yrittäjä tekee itsenäisesti vuokrasopimukset tarvittavista liiketiloista.

 FRANCHISOR järjestää Yrittäjän henkilöstön koulutuksen ja perehdyttämisen Manuaaliin FRANCHISORin toimitiloissa.

 Sopijapuolet yhdessä laativat Yrittäjän franchising-toimintaan liittyvät www-sivut ja muun julkisesti nähtävillä olevan markkinointimateriaalin.

5. Yrittäjän Franchising-toiminta

 Yrittäjä toimii itsenäisenä yrittäjänä suhteessa FRANCHISORIIN ja hankkii yritystoiminnan vastuuvakuutuksen, josta korvataan vahinkoja vähintään \_\_\_\_\_\_\_\_ euroon saakka.

 Yrittäjä on velvoitettu perehtymään huolella Manuaalin sisältöön ja noudattamaan sitä tarkasti.

 Yrittäjän on annettava kalenterikuukausittain raportti toiminnastaan ja kaikesta myynnistään viimeistään 7 päivää kalenterikuukauden päättymisen jälkeen. FRANCHISORin oikeudet tarkastaa Yrittäjän kirjanpitoa on määritelty Manuaalissa.

6. Maksut FRANCHISORille

Yrittäjä maksaa FRANCHISORille toiminnan käynnistämisestä kertakorvauksen suuruudeltaan 00000,- euroa + alv. Tämä kertakorvaus maksetaan samanaikaisesti tämän sopimuksen allekirjoitushetkellä.

Yrittäjä maksaa FRANCHISORille järjestelmämaksua X % laskettuna kaikesta franchising-toiminnasta syntyvästä myynnistä poisluettuna myynnin arvonlisävero.

Yrittäjä maksaa FRANCHISORille markkinointimaksua X % laskettuna kaikesta franchising-toiminnasta syntyvästä myynnistä poisluettuna myynnin arvonlisävero.

FRANCHISORille maksettaviin järjestelmä- ja markkinointimaksuihin lisätään arvonlisävero. Maksut laskutetaan kalenterikuukauden päättymisen jälkeen kunkin kuukauden 15. päivä ja laskun maksuaika on 14 päivää. Viivästyskorko on 15 %.

7. Käyttöoikeuden rajoitukset ja kilpailukielto

Yrittäjä saa käyttää FRANCHISORin immateriaalioikeuksia vain Manuaalissa määritellyillä tavoilla. Kaikki muut käyttötavat vaativat FRANCHISORin etukäteisen kirjallisen hyväksynnän.

Yrittäjä sitoutuu siihen, että Yrittäjä ei suoraan tai välillisesti tämän sopimuksen voimassaoloaikana eikä 6 kuukautta sen päättymiseen jälkeen harjoita kilpailevaa liiketoimintaa FRANCHISORin kanssa.

8. Sopimuksen voimassaolo

Tämä sopimus tulee 1.1.20\_\_ ja on voimassa 31.12.20\_\_ saakka, jolloin sen voimassaolo päättyy automaattisesti ilman erillistä irtisanomisilmoitusta.

FRANCHISOR voi irtisanoa sopimuksen päättymään välittömästi, mikäli Yrittäjä maksuviivästys on yli 30 päivää.

Mikäli Yrittäjä tekee sopimusrikkomuksen, eikä korjaa menettelyään 30 päivän kuluessa saatuaan FRANCHISORilta sähköposti-ilmoituksen tai muun kirjallisen huomautuksen asiasta, on FRANCHISORilla oikeus irtisanoa sopimus päättymään välittömästi.

9. Sopimuksen päättymisen jälkeiset toimet

FRANCHISORin immateriaalioikeudet eivät ole enää miltään osin Yrittäjän käytettävissä tämän sopimuksen voimassaolon päättymisen jälkeen. Yrittäjä on velvollinen palauttamaan Manuaalin ja poistamaan tai tuhoamaan kaiken hallussaan oleva materiaalin, jossa näkyy FRANCHISORin immateriaalioikeuksia 7 päivän kuluessa tämän sopimuksen päättymisestä.

**10. Luottamuksellisuus**

Sopijapuolet sitoutuvat pitämään luottamuksellisina toisiltaan saamansa aineistot ja tiedot, jotka on merkitty luottamukselliseksi tai jotka on sellaisiksi ymmärrettävä, sekä olemaan käyttämättä niitä muihin kuin sopimuksen mukaisiin tarkoituksiin. Sopijapuolella on oikeus kopioida ko. aineistoa ja tietoja vain siinä määrin kuin on tarpeen tämän sopimuksen mukaiseen tarkoitukseen; ja. luovuttaa ko. aineisto ja tiedot vain sellaisille alihankkijoilleen tai työntekijöilleen, joilla on tarve saada ko. aineisto ja tiedot käytettäväksi tämän sopimuksen mukaiseen tarkoitukseen.

Tähän kohtaan 10 liittyvät oikeudet ja velvoitteet jäävät voimaan sopimuksen päättymisen jälkeenkin.

11. Muut sopimusehdot

Tätä sopimusta ei saa siirtää kolmannelle osapuolelle ilman toisen sopijapuolen etukäteistä kirjallista lupaa.

 Tähän sopimukseen sovelletaan Suomen lakia. Tästä sopimuksesta aiheutuvat sopijapuolten väliset riidat ja erimielisyydet pyritään ratkaisemaan neuvotteluteitse. Mikäli sopijapuolet eivät edellä todetulla tavalla pääse yksimielisyyteen, riidan ratkaisee välimiesoikeus. Välimiesoikeus on yksijäseninen ja välimiehen nimeää Keskuskauppakamarin välityslautakunta. Välimiesmenettely tapahtuu Helsingissä.

Tätä sopimusta on tehty kaksi samasanaista kappaletta, yksi kummallekin sopijapuolelle.

 Paikka: Helsinki Helsinki

Aika: \_\_\_\_\_\_\_\_\_ \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 FRANCHISOR Oy YRITYS Oy

LIITE 1 – IMMATERIAALIOIKEUDET & FRANCHISING-MANUAALI